OpenLLM-France/wikimedia huggingface dataset:
# Ar Gareg

Ar Gareg, pe Le Garrec e marilh ar boblañs, zo un anv-tiegezh brezhonek.

## Tud

* Hollsent Ar Garreg (1862 e Kergrist-Moeloù - 1939 e Montroulez), skrivagner brezhonek
* Jean Le Garrec (1929 e Porzh-Lae - 2023 e Pariz), politikour breton, ezel eus ar PSU ha deus ar PS war-lerc'h, bet kannad er Vodadenn Vroadel c'hall
* Félix Le Garrec (ganet e 1930 e Ploneour-Lanwern), sevener filmoù ha stourmer
* Nicole Le Garrec (ganet Le Pape e 1942 e Plogastell-Sant-Jermen), sevenerez filmoù ha stourmerez
* Stéphane Le Garrec (ganet e 1962 e Puteaux), bet c'hoarier e FK An Oriant etre 1983 ha 1986
* Léa Le Garrec (ganet e Dreux e 1993), c'hoarierez mell-droad
* Nolann Le Garrec (ganet e 2002 e Gwened), c'hoarier rubgy
# Bursa

Kêrioù Turkia :
| Bursa ||
| Proviñs | Bursa |
| Rannvro | Marmara |
| Kod post | |
| Maer | Recep Altepe (2009) (AKP) |
| Vali (prefed) | Şahabettin Harput (2007) |
| Perzhioù douaroniel ||
| Gorread | ha = km² |
| Hed | 40°11' Norzh |
| Led | 29°03' Reter |
| Uhelder | keitat : |
| Poblañs | |
| Stankter | |
| Lec'hienn internet ar gêr | Ti-kêr Bursa |
Bursa zo ur gêr e gwalarn Turkia, kêrbenn proviñs Bursa.
Hervez niveradeg 2007 eo pevare kêr vrasañ ar vro gant ouzhpenn 1.400.000 annezad enni (ouzhpenn 2.000.000 e 2009).
# Karotez

Ar c'harotez (anv skiantel : Daucus carota subsp. sativus) zo plant daouvloaziek eus kerentiad an Apiaceae. Gounezet e vezont evit o gwrizioù, orañjez o liv peurliesañ - met karotez gwenn, melen pe du zo ivez - hag a vez debret evel legumaj. Leun a garoten int.
Gallout a reont bezañ debret kriz pe poazh. Un isspesad eo ar c'harotez gounezet bremañ eus ar c'harotez gouez (Daucus carota) hag a gaver a-gozh en Europa hag e kornaoueg Azia. Bremañ e vez gounezet ha debret karotez er bed a-bezh.
a vo kavet e Wikimedia Commons.
# Disglavier bulgar

An disglavier bulgar pe ar bikadenn disglavier zo un doare-ober ijinet gant servijoù kuzh an URSS, hag an Darjavna Sigurnost bulgar, da skeiñ kontamm e korf un enebour gant un disglavier.
Implijet e voe e Londrez, war Waterloo Bridge, evit muntrañ ar skrivagner bulgar Georgi Markov d'ar 7 a viz Gwengolo 1978 (deiz penn-bloaz kadoriad kuzul-stad Bulgaria, Todor Zhivkov, a veze flemmet alies gant Georgi Markov).
# Pleg-mor Finland

Pleg-mor Finland (Suomenlahti e finneg, Soome laht en estoneg, Finskij zaliv e rusianeg, Finska viken e svedeg) zo ur vrec’h-vor e reter ar Mor Baltel, lec’hiet etre Finland (en norzh) hag Estonia (er su). E goueled ar pleg-mor emañ kêr Sant Petersbourg war aber ar stêr Neva, e Rusia. Kêrioù bras all a gaver a-hed arvor ar pleg-mor, evel Helsinki ha Tallinn.
# Sudd

Ar Sudd (en Arabeg Sadd, "skoilh") a vez graet eus geunioù divent stummet gant an Nil e Soudan ar Su. Kemm-digemm eo ar vent anezho met, e-pad ar marevezh gleb, e c'hall gorread ar baludeg en em ledañ war ouzhpenn 130 000 km².
Er Sudd e red ar stêr dre ul luziadeg kanolioù diniver a cheñch ar patrom anezho bep bloaz. Kreskiñ a ra ar papiruz eno e bodoù stank e-touez an dour-chag. Darempredet eo al lec'h gant krokodiled ha dourvarc'hed. A-wechoù e vez stummet un enez gant rouestl ar struj met disc'hraet e vez da c'houde.
Tri hent dour pennañ zo evit treuziñ ar c'heun; Ar Bahr-al-Zaraf ("stêr ar jirafenned"), ar Bahr al-Ghazal ("stêr ar gazeled"), hag ar Bahr al-Jabal ("stêr ar Menez"), homañ ziwezhañ eo an hent pennañ a gas d'an Nil Gwenn. Ur skoilh bras-kenañ eo bet ar Sudd evit an holl ergerzherien aet war-glask eien an Nil. Lod a lakaas mizioù a-raok gellout treuziñ.
En e levr The White Nile (an Nil Gwenn) e lavar Alan Moorehead diwar-benn ar Sudd, "N'eus ket e neblec'h all war ar blanedenn ur c'heun ken meurdezuz".

## Liammoù diavaez

* Ar Sudd war Google Map
# Tiber (stêr)

    Evit implijoù all, gwelet Tiber (disheñvelout).
An Tiber (Tevere en italianeg) zo ur stêr italian zo hec'h eien er menez Fumaiolo, 1 268 m a uhelder, en Apenninoù Toskana. Treuziñ a ra bro Ombria en ur ober tro Perugia dre ar reter, ha dourañ a ra kêr Roma hag al Lazio a-raok en em deuler er mor Tirrenia dre un delta. Trede stêr hirañ Italia eo goude ar Po hag an Adige.
Hec'h adstêrioù pennañ a ya d'o ober ar Chiani, kresket gant ar Paglia a dremen dre Orvieto, an Nera a dremen dre Terni, hag an Aniene. Bras eo ar c'hementad gouezelennoù dilec'hiet dre an diazad ha mont a ra tre genoù ar stêr er mor eus 4 metr bep bloaz. Hiziv emañ dismantroù porzh roman kozh Ostia e-kreiz ar maezioù, pevar c'hilometr diouzh ar mor. Rannet eo ar blaenenn chaladurioù dre kêr-hañv Lido di Ostia er su hag an aerborzh Leonardo da Vinci en norzh.

## Istor

Hervez hengounioù zo e teufe anv ar stêr - Tiberis e latin - eus anv un den heñvelanvet hag a vije bet beuzet enni. Koulskoude e hañval an anv bezañ kentoc'h a orin etruskek, dre ma'z eo o zachenn a vez treuzet gant ar stêr evit ar pep brasañ.
Kentañ pont a voe savet gant ar Romaned war an Tiber a voe pont Sublicius hag voe lakaet sevel, hervez ar vojenn, gant Ancus Martius, roue ar Sabined, evit aesaat an eskemmoù etre al Latined hag an Etrusked. E prenn e oa bet savet evit ma vije ken aes all d'e zivontañ betek-gouzout ez afe an darempredoù war washaat etre an div bobl.
Da vare ar vonarkiezh e oa eus an Tiber un harz naturel etre Roma hag Etruria. Da vare ar Republik roman en em stummas ur c'harter nevez "en tu all d'an Tiber" (en tu all eus kêr eta), anezhañ an Transtiberim (an Trastevere a-hiziv), poblet gant Yuzevien ha Sirianed dreist-holl. "Estren" e penn-kentañ, e voe staget an dachenn-se ouzh kêr dindan ren an impalaer Aogust.

## Gwelet ivez

* Portunus
* Tibre (departamant)
# Kamaseg

Un yezh ouralek eus is-skourr yezhoù samoyedek ar su eo ar c'hamaseg (kamas, kamassian), komzet gwechall er Menezioù Sayan e Rusia (Europa) (Siberia). Ar gomzerez diwezhañ, Klavdiya Plotnikova zo marvet e 1989.
Div rannyezh a oa : kamaseg (kamas) ha koibaleg (koibal).

## Gwelet ivez

* Yezhoù samoyedek
* Yezhoù Rusia

## Liammoù diavaez

* (en) 'Ethnologue'. Kavet : 04/07/2023.
* Geriadur kamaseg-saozneg. Kavet : 04/07/2023.
# Yezhoù youkagirek

Youkagirek - :
| Douaroniezh: | Siberia |
| Renkadur genel: | Ur familh yezh vihan |
| Disrannadurioù: | — |
Ur familh yezh komzet tro-dro d'ar Stêr Kolyma e Siberia (Rusia) eo ar yezhoù youkagirek
Ne van eus ar familh-se nemet div yezh hiziv:
* Youkagireg an hanternoz (pe djukagireg, odouleg, , toundreg)
* Youkagirek ar c'hreisteiz (pe djukagireg, kolimeg, odouleg)
Andonoù rusianeg a veneg div yezh arall hag a vefe aet da get e-pad an XVIII$^{vet}$ kantved : an Omokeg hag ar Tchouvaneg. Nebeut tre a ditourioù hon-eus diwar-o-fenn.
Diazet eo goût ez-resis hag-eñ ez eus ul liamm etre an div yezh-se hag ur familh-yezhoù all, hag abalamour da se e vezont renket peuliesañ e-touez er yezhoù digenvez. Evit lod e vefe ul liamm gant ar ar yezhoù ouralek, met n'eo ket gwall sklaer al liamm-se.
Damvarv ez eo an div yezh youkagirek. Nebeutoc'h eget 200 a dud a gomz anezho hiziv war ur boblañs a war-dro 1.300

## Niverioù er yezhoù youkagirek

| | 1 | 2 | 3 | 4 | 5 | 6 | 7 | 8 | 9 | 10 |
| Youkagireg an hanternoz | mo:rqo-n' | kiyo-n' | yalo-n' | yalakl-a-n' | imdal'd'a-n' | ma:layl-a-n' | puskiy-a-n' | ma:laylakl-a-n' | wal'Ran'umkru-o-n' | kunal'-a-n' |
| Youkagirek ar c'hreisteiz | rkie-y | ataqlo-y | yalo-y | ileqlo-y | in'aRan'bo-y | melRalo-y | iurkiyo-y | molRileqlo-y | kunerkil'd'o-y | kunel'o-y |
| Omokeg | urki | kit | jalom | | ekonchi-kimnel | | | | | |

## Gwelet ivez:

* Yezhoù digenvez
* Yezhoù paleo-siberiek
# Falc'h

Ur falc'h zo ur benveg da falc'hat, da lavarout eo da droc'hañ geot, anezhi ul laonenn hir dambleget staget ouzh un troad hir. Gwechall e veze troc'het ed ha foenn gant ar falc'h e Breizh. Ur seurt falc'h vihan eo ar falz.

## Falc'her ha Paotr e falc'h

Ur falc'her eo an den a implij ar falc'h. Paotr e falc'h a vez graet eus an Ankou a-wechoù.

## Brezel

Implijet e veze filc'hier er brezelioù gant ar gouerien: ne oa nemet eeunaat al laonenn. Seurt filc'hier a veze gant ar Chouanted.

## Kan

Meur a gan vrezhonek zo d'ar falc'herien, da skouer Ar Falc'herien. Gwelet ivez :
* http://www.deezer.com/fr/track/4419646
* Lemmañ ur falc'h
* Ur falc'h nevez-flamm.

## Pennadoù kar

* Brezel ar Falc'herien
# Louis Page

Louis Page :
| Anv ofisiel | Louis Page |
| Obererezh | Barzh |
| Ganedigezh | d'ar 26 a viz C'hwevrer 1871 e Kernouez, Bro-Leon |
| Marv | d'an 2 a viz Kerzu 1952 e Kernouez, Bro-Leon |
| Yezh skrivañ | Brezhoneg |
| Oberennoù pennañ ||
| An daou varzh ||
| kemmañ |
Louis Page, lesanvet Eostig Leon, ganet e Kernouez d'ar 26 a viz C'hwevrer 1871 ha marvet d'an 2 a viz Kerzu 1952 e Kernouez, a oa ur barzh brezhonek.
Sakrist, kaner, kloc'her ha touller bezioù e barrez e oa ivez.
C'hwec'h bugel en deus bet.
E-pad e amzer soudard e stlapas er-maez dre ur prenestr digor ur parizian en doa lavaret un dra dismegañsus dezhañ.
Frañsez Jaffrennou a ginnigas dezhañ dont da vezañ kazetenner. Nac'h a reas, pa ne felle ket dezhañ kuitaat e barrez.
Paouez a reas da skrivañ pa darzhas ar brezel pevarzek.

## Kanaouennoù savet gantañ

* An daou varzh
* Ar Falc'herien
* Yann ar Roudouz hir
* Son an hañv
* Gabrielig Keramoal, pe Belig Kerameal
* Bokedig tro 'n heol
* Gwerz Francine Inisan
* Paotred Lezneven
* Kan an nevez-amzer
* Ar paour hag ar pinvidig
* Fañch kozh, ar marichal

## Liammoù

* Ur poltred anezhañ
* Ur pennad diwar e benn, skrivet gant an Doktor Laurent ha Visant Seite, e Bleun-brug niv. 64, pp. 8–9.
* Ur pennad all diwar e benn, e Bleun-brug niv. 233-234, pp. 36–38.
* Luc'hskeudenn eus plakenn sal liesarver Kernouez, a zoug e anv.
* Ar Falc'heurien hag An daou Varz
* Ar Falc'heurien ha Fanch koz

## Notennoù

* ↑ Bleun-brug 233-234, p. 37
# Auguste Bourdonnec

Auguste Bourdonnec (1889-1968), anvet ivez Barzh Plouilio, a oa ur barzh brezhonek genidik eus Plouilio. Bet eo o studiañ e Skolaj Itron Varia Gwengamp ma kemeras perzh er skol vrezhonek aozer gant Loeiz ar C'hlerg

## Kanaouennoù

* Ar Falc'herien
* Kleron Malakoff

## Notennoù

* ↑ Ar Falc'herien e levraoueg manati Landevenneg
# Film slasher

Ur slasher (saozneg: slasher movie) zo un isrann eus ar sinema spont. Raloc'h e vez graet slasher-movie eus ar rann-se. Diazez ar filmoù-se zo ur muntrer gant ur gontell pe un arm gant ul laonenn a lazh ur strollad tud, alies reoù yaouank. An termenadur "slasher" a vez implijet boutin gant ur ster ledan evit ober eus filmoù spont gant ur muntrer. Evit arbennigourien ar sinema avat e vez spisverkoù a ra eus an isrann-se unan disheñvel diouzh an isrannoù sinema spont all evel ar filmoù splatter pe filmoù spont psikologel.
Ar vurutelladennerien a ra eus ar filmoù giallo italian ha filmoù spont psikologel evel Peeping Tom (1960) ha Psycho (1960) evel ar re gentañ eus ar rummad filmoù slasher pe d'an nebeutañ ar re a vo mammenn. Ar rann a zo bet en e-barr etre 1978 ha 1984, graet e vez marevezh aout ar filmoù slasher eus ar mare-se. E-touez an oberennoù brudetañ slasher e kaver The Texas Chain Saw Massacre (1974), Black Christmas (1974), Halloween (1978), Friday the 13th (1980), A Nightmare on Elm Street (1984), Child's Play (1988), Candyman (1992), Scream (1996), I Know What You Did Last Summer (1997), ha Valentine (2001). Meur a film slasher embannet degadoù a vloavezhioù 'zo a zo deuet da vezañ oberennoù azeul evit arvesterien. Teir marevezh bras a zo d'ar filmoù doare slasher betek-henn: ar marevezh klasel (1974–1993), marevezh slasher (1994–2000) hag ar filmoù nevez-slasher (2000–2013).
# Klav-kerdin

Ur c'hlav-kerdin , pe klavisim, zo ur benveg da seniñ dre gerdin, outañ ur c'hlavier, pe daou, pe dri, ha skrabet e vez pep kordenn gant ur seurt skraberig.
Un anv hollek eo ar ger klav-kerdin, a vez roet da veur a venveg-seniñ, goude dezho bout disheñvel a-wechoù dre o stumm, o ment, o son, pe dre o anv zoken. Klav-kerdin a reer neuze eus an hini brasañ.
Anvioù all resisoc'h a roer d'ar benveg, hervez e neuz pe e son, pe hervez ar vro hag an istor: clavicytherium, spinetez, virjinal, muselaar, ottavino.

## Klavieroù

| Gwechoù zo ne vez nemet ur c'hlavier... | ... gwechoù all e vez daou ... pe dri. |

## Arz

Meur a daolenn zo gant Johannes Vermeer ma weler merc'hed ouzh o c'hlav-kerdin .
* Plac'h yaouank ouzh ar c'hlav-kerdin. War-dro 1670-1672
* Itron en he sav ouzh ur c'hlav-kerdin (1670-1673)
* Itron en he c'hoazez ouzh ur c'hlav-kerdin (1672), National Gallery, Londrez.

## Notennoù

* ↑ Ger meneget e Geriadur Hemon-Huon, 2005, pajenn 896. Krafkerdin ha taol-lourenn meneget e Geriadur Vallée.
* ↑ Ger meneget e Geriadur Hemon-Huon, 2005, pajenn 419.
# Myiagra

Myiagra :
| Myiagra azureocapilla. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Monarchidae |
| Anv skiantel ||
| Myiagra Vigors & Horsfield, 1827 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Myiagra a zo ur genad e rummatadur an evned, krouet e 1827 gant al loenoniour iwerzhonat Nicholas Aylward Vigors (1785-1840) hag an naturour stadunanat Thomas Horsfield (1773-1859).

## Spesadoù hag an isspesadoù anezhe

Ugent spesad golvaneged (bev c'hoazh) a ya d'ober ar genad hiziv an deiz :
* Myiagra albiventris,
* Myiagra alecto
** M. a. alecto, chalybeocephala, longirostris, lucida, manumudari, melvillensis, rufolateralis ha wardelli,
* Myiagra atra,
* Myiagra azureocapilla,
* Myiagra caledonica
** M. c. caledonica, marinae, melanura, occidentalis ha viridinitens,
* Myiagra castaneigulari
** M. c. castaneigularis ha whitneyi,
* Myiagra cervinicauda,
* Myiagra cyanoleuca,
* Myiagra eichhorni
** M. e. cervinicolor hag eichhorni,
* Myiagra erythrops,
* Myiagra ferrocyanea
** M. f. cinerea, feminina, ferrocyanea ha malaitae,
* † Myiagra freycineti (aet da get),
* Myiagra galeata
** M. g. buruensis, galeata ha goramensis,
* Myiagra hebetior,
* Myiagra inquieta,
* Myiagra nana,
* Myiagra oceanica,
* Myiagra pluto,
* Myiagra rubecula
** M. r. concinna, okyri, papuana, rubecula, sciurorum ha yorki,
* Myiagra ruficollis
** M. r. mimikae, fulviventris ha ruficollis,
* Myiagra vanikorensis
** M. v. dorsalis, kandavensis, rufiventris, townsendi ha vanikorensis.
Eizh isspesad ha tregont (38) dezhe en holl.

## Notennoù ha daveennoù

* ↑ (en) Roadennoù IOC World Bird List diwar-benn Monarchidae/Myiagra (lennet e-barzh d'an 28 a viz Meurzh 2016).
# Monarchidae

Monarchidae :
| Terpsiphone paradisi. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| D'ar vevoniezh e tenn ar pennad-mañ. ||
Monarchidae a zo ur c'herentiad e rummatadur an evned, termenet e 1854 gant an evnoniour gall Charles Lucien Bonaparte (1803-1857).
Diouzh Doare 14.2 an IOC World Bird List ez a pemzek genad golvaneged d'ober ar c'herentiad :

## Genadoù (renket diouzh an urzh filogenetek)

| Genad | Niver a spesadoù | Skouer |
| Hypothymis Boie, 1826 | 4 | Hypothymis azurea, luc'hskeudennet e Taiwan. |
| Trochocercus Cabanis, 1850 | 2 | Trochocercus cyanomelas (plouzet). |
| Terpsiphone Gloger, 1827 | 17 | Ur par Terpsiphone paradisi war e neizh en Andhra Pradesh (India). |
| Chasiempis Cabanis, 1847 | 3 | Chasiempis sclateri, treset gant Frohawk. |
| Pomarea Bonaparte, 1854 | 6 | |
| Mayrornis Wetmore, 1932 | 3 | Mayrornis lessoni. |
| Neolalage Mathews, 1928 | 1 | |
| Clytorhynchus Elliot, 1870 | 5 | |
| Metabolus Bonaparte, 1854 | 1 | |
| Symposiachrus Bonaparte, 1854 | 19 | Symposiachrus trivirgatus, luc'hskeudennet e Queensland. |
| Monarcha Vigors & Horsfield, 1827 | 9 | Monarcha melanopsis. |
| Carterornis Mathews, 1912 | 4 | Carterornis leucotis. |
| Arses Lesson, 1831 | 4 | Arses lorealis, luc'hskeudennet e Kab York. |
| Grallina Vieillot, 1816 | 2 | Grallina cyanoleuca, luc'hskeudennet e Melbourne. |
| Myiagra Vigors & Horsfield, 1827 | 21 | Myiagra vanikorensis (ur barez). |

## Notennoù ha daveennoù

* ↑ (en) Roadennoù IOC World Bird List diwar-benn Passeriformes/Monarchidae (lennet e-barzh d'an 20 a viz C'hwevrer 2025).
* ↑ Tri spesad all a zo aet da get.
* ↑ Ur spesad aet da get en o zouez.
a vo kavet e Wikimedia Commons.
# Barv

Ar barv a vez graet eus ar blev ouzh dremmoù an dud, ouzh an divjod, hag ouzh an elgezh (pe ar groñj).
Ar re dindan ar fri a vez graet mourroù anezhe. Re an divjod a vez graet minvlev anezhe.
* Ur barveg zo ur paotr barvek, ur varvegez ur plac'h varvek.
* Un den n'en deus ket blev ouzh e zremm zo blouc'h.

### Impalaeriezh roman

En amzer-se e veze graet fae war ar barv gant ar Romaned. Sevenaet e oant dre ma lamant o barv ha ma troc'hent o blev, ne oa nemet ar Varbared (evel ar Gelted hag ar C'hermaned) a laoske o barv hep e lemel. Un nebeud barveien a oa koulskoude.
* An impalaer Hadrian
* An impalaer Antoninus
* An impalaer Septimius Severus
* Sant Anton Egipt, hervez Francisco de Zurbarán

### Krennamzer

* Delwenn Alan Varvek, Dug Breizh, e Naoned
* Frañsez a Asiz, freskenn en Abati Subiaco en Italia
* Merzhin o tisgeriañ ur varzhoneg d'an istorour Bleiz, enlivadur un dornskrid gall eus an XIII$^{vet}$ kantved
* Paotr e varv glas, mojenn eus ar Grennamzer

### An Azginivelezh (etre 1453 ha 1610)

* Emboldred Leonardo da Vinci (t-d. 1510) e Levraoueg Roueel Torino, en Italia
* Karl V an Impalaeriezh Santel livet e 1548 (munud)
* Poltred un den barvek, gant Hans Holbein
* Lucas Cranach, livour alaman
* Frañsez Iañ (Bro-C'hall), gant Jean Clouet
* Herri VIII (Bro-Saoz) gant Hans Holbein ar Yaouankañ
* Charlez IX (Bro-C'hall)
* François de Montmorency
* Michel de Montaigne

### En XIX$^{vet}$ kantved

* Kervarker, poltredet gant Évariste Vital-Luminais
* Mic'hail Bakounin, dispac'her
* Edward Blyth, loenoniour
* William-Adolphe Bouguereau, livour
* Johannes Brahms, sonaozour
* Gustave Courbet, livour
* Charles Darwin, skiantour
* Friedrich Engels, prederour
* Léon Gambetta, politikour
* Victor Hugo, barzh
* Abraham Lincoln, politikour
* Karl Marx, prederour
* Claude Monet, livour
* Louis Pasteur, medisin
* Auguste Renoir, livour
* Nikolay Rimskiy-Korsakov, sonaozour
* Auguste Rodin, kizeller
* Lev Tolstoi, romantour
* Giuseppe Verdi, sonaozour
* Jules Verne luc'hskeudennet gant Nadar t-d. 1878

### En XX$^{vet}$ kantved

* Anatole France, anv-pluenn François-Anatole Thibault
* Jules Guesde, kazetenner ha politikour sokialour gall
* Landru, torfedour
* Henri Matisse
* Fidel Castro
* Hubert Reeves
* Yvan-Chrysostome Dolto

### Er XXI$^{añ}$ kantved

* Jimbo Wales, kendiazezer Wikipedia
* Peter Jackson, filmaozer zelandneveziat
* Ar strollad blues rock ZZ Top e San Antonio e Teksas e 2015
* An Tad Nedeleg hag e varv gwenn hollvrudet e 2010

## Gwelout ivez

* blev
* mourroù
* blev-gaol
* Barv Ruz, lesanv

### Liammoù diavaez

* Istor barv Abraham Lincoln
# Radio Kerne

Ur Skingomz brezhonek eus Bro-Gerne eo Radio Kerne. Savet e oa e 1998.
Radio Kerne zo ur radio kevredigezhel brezhonek. E Ploneiz emañ, tre e-kichenn Kemper. Skignet en doa evit ar wech kentañ e 1998 ha bremañ gant e dri frekañs ez a da skignañ war ul lodenn vat eus departamant Penn ar Bed. 5 den a zo implijet gant ar gevredigezh. Krouet eo bet Radio Kerne da heul kinnigoù Kuzul Sevenadurel Breizh a-fed ar radio. E bal, ouzhpenn skignañ war Kerne a oa, hag a chom atav, reiñ da glevet d'ar re a faot dezho abadennoù brezhoneg pa garont e Kerne hag e lec'h all. Ar pal-se a zo stag eus ar soñj labourat asambles gant ar radioioù brezhoneg all. Kinnig a reont 60 eurvezh abadennoù e brezhoneg bep sizhun, evit ar re vras hag ar re vihan. Ur program liesseurt, gant keleier, reportajoù, kronikoù hag abadennoù farsus. Ul lodenn vras eus an abadennoù-se a vez eskemmet pe kenbroduet gant ar radioioù brezhonek all (Arvorig FM, Radio Kreiz Breizh, Radio Bro Gwened). Brudet eo e brogram sonerezh a lak war-wel arzourien eus ar vro hag a chom digor war ar bed a-bezh war an dro.

## Abadennoù

* Levr ar sizhun, kinniget gant Morgane Bramoullé, diwar-benn levrioù gallek.

## Istor

E 1994 e tibab un nebeud tud en em vodañ dre ma 'z int aet skuizh gant an diouer a vrezhoneg er servij publik. Sevel a reont raktres ur skingomz kevredigezhel e brezhoneg penn-da-benn. Loc'het e vo gant radio Kerne e 1998, gant ar frekañs 90.2 hepken. Staliet e oa ar skipailh tud a youl vat en ur burev e ti-kêr Ploneiz er pennkentañ. E 2007 ez eus meur a cheñchamant evit ar radio. Un trede frekañs a dapont (97.5) ha prestet e vez dezho ur savadur nevez, gant ur gwir studio labour, gant ti-kêr Ploneiz
Hiziv an deiz ez eus pemp implijad e Radio Kerne, 4 anezho a ra al lodenn komzet hag egile a ra war-dro an teknik hag ar sonerezh. Ha gallout a reer selaou ar radio war-eeun adalek o lec'hienn internet.

## Aozadur

* Prezidant : Jean-Yves Kervarec
Emañ ar skinpeul e Ploneiz.
Chomlec'h : Radio Kerne, Ti an Dourigoù, 57 straed laeneg 29710 Ploneiz
Pellgomz : 02 98 91 05 00

## Frekañsoù

Teir frekañs a zo gant Radio Kerne :
* Kemper : 90.2
* Douarnenez : 92.0
* Kemperle : 97.5

## Liammoù diavaez

* Lec'hienn Radio Kerne
* Lec'hienn ar radioioù e brezhoneg, e gallaoueg hag e galleg

## Notennoù

* ↑ [ https://www.radiokerne.bzh/br/category/levr-ar-sizhun/ Levr ar sizhun]
# Granatina

Granatina :
| Granatina ianthinogaster, luc'hskeudennet e Park broadel Seregenti (Tanzania). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Estrildidae |
| Anv skiantel ||
| Granatina Sharpe, 1890 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Granatina a zo ur genad e rummatadur an evned, krouet e 1890 gant al loenoniour saoz Richard Bowdler Sharpe (1847-1909).

## Spesadoù

Daou spesad golvaneged a ya d'ober ar genad :
* Granatina granatina,
* Granatina ianthinogaster.

## Annezva

Brosezat eo ar genad en Afrika issahara.

## Rummatadur

Renket e veze an daou spesad er genad Uraeginthus a-raok.

## Notennoù ha daveennoù

* ↑ Roadennoù IOC World Bird List diwar-benn Estrildidae/Granatina (lennet e-barzh d'ar 26 a viz C'hwevrer 2025).